OpenLLM-France/wikimedia huggingface dataset:
# Joaquín Aguirre Bellver

Joaquin Aguirre Bellver (Madril, 1929ko urtarrilaren 18a - Orihuela, Alacant, 2005eko otsailaren 1a) kazetari eta idazle espainiarra izan zen. Haur eta gazteentzako eleberria, saiakera politiko eta literarioa eta iritzi-kazetaritza landu zituen.

## Biografia

Filologia erromanikoan eta kazetaritzan lizentziaduna, 1964tik Pueblo egunkarian kolaboratu zuen. Bertan, Miguelín komiki pertsonaia sortu zuen, Zatak marraztutakoa, eta Canneseko Zinemaldian Haur eta Gazteentzako Zinemaren Munduko Saria jaso zuen. En Pueblo egunkariak kronika ezagunak ere sinatu zituen, "Por los pasillos de las Cortes" izenburupean. Garai bertsuan zuzendu zuen, Miguel Buñuelekin batera, Doncel argitaletxearen "La ballena alegre" gazteentzako eleberri bilduma. Berak argitaratu zituen narrazio batzuk, sari garrantzitsuak lortu zituztenak. Geroago, El Alcázarren kolaboratzen hasi zen, iritzi-artikulu eta kronika parlamentarioekin, eta horietako batzuk Y se inventó el rodillo liburuan bildu zituen. Azken urteetan, Orihuelara joan zen bizitzera, eta literatura-ikerketako hainbat saiakera argitaratu zituen. Margolaria eta ilustratzailea ere izan zen.

## Narratiba

Juglar del Cid (1961) bere garaian gehien irakurritako gazte-kontakizunetako bat izatera iritsi zen, eta Lazarillo saria lortu zuen, Espainiako haur eta gazte literaturako saririk zaharrena. Gesta-kanta ospetsua konposatu zuen pertsonaia anonimoari buruzko fantasia bat da, eta klasiko espainiar horren hurbilketa atsegin bat da. El bordón y la estrella (1962) Haurtzaroaren Batzorde Katolikoaren saria izan zen, eta Erdi Aroko irudirik erakargarrienetako eta gutxien birsortu zenetako bat ekarri zuen gogora: bere errua leku santu batera, kasu honetan Santiagora, erromes bidaliz xahutzen zuten bekatari handiena. Beste izenburu aipagarri bat El robo del caballo de madera da, 2008an berrargitaratua.
Hil ostean (eta Espainiako "memoria historikoari" buruzko eztabaida betean), La mirada de un niño eleberria agertzen da, Novela-memoria de la guerra civil azpitituluarekin. Berrargitalpena da, izenburu berriarekin, egileak Nuestra guerra deitu zuena eta 1994an argitaratu zuena. Bertan, Fronte Popularreko milizianoek kontrolatutako Madrilen, berak eta bere familiak jasandako zigorren berri ematen du.

## Saiakerak

Aguirre Bellver analisi politikoko saiakera ugariren egilea da, besteak beste, Legebiltzarreko kronista lana jasotzen duena. 80ko hamarkadan, El Alcázarrek Ediciones Dyrsa sortu zuenean, Aguirre Bellver bi titulurekin aritu zen elkarlanean: Sin miedo al futuro (1983) eta España: un pueblo, una idea (1984), betiere Espainiako pentsamendu tradizionalistaren ildotik.
Bere azken urteetan saiakera literarioari ematen dio lehentasuna. El borrador de Cervantes (1992) Kixotearen konposizioari heltzen dio, hasieran lan poetiko gisa sortu zelako hipotesia ausartuz. Ondoren, Tormesko itsumutilari (El borrador del Lazarillo, 1994) eta Zelestinari (Los secretos de Celestina, id.) eskaini zien arreta.

## Kanpo estekak

* Aguirre Bellver B mailan. E. E.
* Ipuina: El mudito alegre
* Ipuina: Las manos de Tunté
* Ipuina: Don Norberto
* Datuak: Q9012191
# Kalamata oliba

Kalamata oliba kolore iluneko mahaiko oliba barietate bat da, greziar jatorrikoa. Kalitate handiko produktua da bere ezaugarri organoleptikoengatik. Greziako Peloponesoaren hegoaldean kokatuta dagoen Kalamata hiriko jatorriagatik izendatzen dira. Zuzenean gosegarri gisa edo beste plater batzuen zati izanez kontsumitu daitezke, esate baterako, entsalada greko tipikoa.

## Kanpo estekak

* Datuak: Q6350358
# Kalamendi

Kalamendi, Bizkaia probintzian topa dezakegun euskal mendia da. Mendi apala da eta pinudia nagusi da gehienean, baina seinalatutako bide sare txukuna dauka inguruan eta ibilbide politak egin daitezke. Tontorrean buzoia eta erpin geodesikoa daude, eta IEko ikuspegi zabala.

## Kanpo estekak

Kalamendi, http://www.euskal-herria.org/.
# Kalamazoo konderria (Michigan)

Kalamazoo konderria (ingelesez: Kalamazoo County) Michiganko konderri bat da, Ameriketako Estatu Batuetan. Hiriburua Kalamazoo da. 2010eko zentsuaren arabera 250.331 biztanle zituen, Kalamazoo kilometro koadroko azaleran.

## Geografia

Kalamazoo konderriak 1.502,96 kilometro koadro ditu. Horietatik 48,27 ura dira. Beste 1.454,69 lurra dira. Biztanleria dentsitatea 166,56 da.

## Demografia

2010eko zentsoan bizi ziren 250.331 pertsonetatik 210.006 txuriak edo hispanoak dira. Horietatik hispano edo latino kategorian 9.959 dira. 26.677 beltzak edo afroamerikarrak. 923 amerikar natiboak ziren eta 73 Hawaii edo Pazifikoko irletako natiboak. 5.186 asiarrak ziren. Bestelako arraza bat kategorian 381 biztanle daude. Bukatzeko euren burua arraza bat baino gehiagotan 7.085 pertsonek kokatzen zuten.

### Biztanleria piramidea
## Kanpo estekak

* Datuak: Q137509
* Multimedia: Kalamazoo County, Michigan / Q137509
# Kalameny

Kalameny Eslovakiako udalerri bat da, Ružomberokeko barrutian kokatuta. 8,70 km²ko azalera du eta 474 biztanle 2017ko datuen arabera.

## Historia

Idatzizko lehen aipamena 1375. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1072493
* Multimedia: Kalameny / Q1072493
# Kalamidadeen liburua

Kalamidadeen liburua 1996an Joan Mari Irigoien euskal idazleak idatzitako umorezko, komedia gisako eleberri da. Liburua Antton Olariagaren marrazkiez lagunduta zetorren. Kritikari askoren ustez eleberri honek austura suposatu zuen garaiko narratiban.

## Sinopsia

Oharra: Atal honek istorio osoa edo amaiera argitzen du.
Eleberriak familia kalamitoso baten istorioa kontatzen du: Ladis, aita; Enriketa, ama; Gorki, aitona; eta Manoli eta Juanita alabak. Beraz, ez dago protagonista bakarra. Haien arteko harremanak, gatazkak, eztabaidak ohikoak dira baina, aldi berean, areagotuak. Baina argumetua ez da garrantzitsuena. Ikuspuntu surrealista erabiliz, Jose Jabier Fernandezen hitzetan, Irigoienek Euskal Herriaren inguruko azterketa aurkezten du. Aldi berean, egileak garai hartan hainbeste maite zuen errealismo magikoaren islak aurkituko ditugu.

## Kanpo estekak

* Jose Jabier Fernandezek Euskaldunon Egunkarian idatzitako kritika, 1997-02-15.
* Kalamidadeen liburua liburua Elkar argitaletxeko webgunean ikusgai
* Datuak: Q25474103
# Kalamidadiak

"Kalamidadiak" 2008an eta Gaztelupeko Hotsak diskoetxearekin Morau ta Agotak taldeak argitaratutako diskoa da.

## Abestiak

* Road Movie
* Goiza Mundu Zoriontsuan
* Ongi Etorri
* Mendian Gora
* Beldurren Beldur
* Iparragirre Eta Aresti Autobide Ertzean
* Ametsgaiztoa
* Errugabeen Ustea
* Lore Etxean
* Gizon Jakintsua
* Itzalena
* Urtaroen Dantza

## Kanpo estekak

* Diskoaren aipamena Gaztelupeko Hotsak diskoetxearen webgunean
* Datuak: Q12261203
# Kalama (Washington)

Kalama Ameriketako Estatu Batuetako hiri bat da. Cowlitz konderrian dago, Washington estatuan. 2.959 biztanle ditu, 9,91 kilometro koadroko azaleran banatuta.

## Ikus, gainera

* Cowlitz konderria

## Kanpo estekak

* Datuak: Q1516195
* Multimedia: Kalama, Washington / Q1516195
# Kalamata

Kalamata (grezieraz: Καλαμάτα) Peloponeso penintsulako bigarren hiri jendetsuena da, Patrasen ondoren, Greziako hegoaldean eta izen bereko administrazio eskualde handiena. Mesenia eskualde unitate periferikoaren hiriburua eta portu nagusia, Nedon ibaiaren ertzean dago, Meseniako golkoan.

## Kanpo estekak

* Datuak: Q167895
* Multimedia: Kalamata / Q167895
# Kalam Kunde

Kalam Kunde (Burkina Faso, Mendebaldeko Afrika) kunde-jotzailea, kantautorea eta dantzaria da.

## Biografia

Kalam Kunde Burkina Fasoko emakume bakarra da gizonezkoentzat gordetako kundea jotzen ausartzen dena eta eta Mendebaldeko Afrikako bakarrenetakoa. Artistak gero eta arrakasta handiagoa du bere herrialdean eta Malin, emakumeei buruzko tabuak apurtzea lortu duten kontzertuei esker.
Kunde, Saheleko herrialde batzuetan ohikoa den musika tresna bat da, Mali edo Burkina Faso kasu. Tradizioak adierazten du gizonek bakarrik jo dezaketela. Tradizio hori haustea urrats bat da emakumearen askapenerako eta berdintasunerako; izan ere, herrialde horietan oraindik ere badira genero-rolak eta emakumeen emantzipazioa eragozten duten debeku ugari. Tradizioaren haustura horrek esan nahi du konpositoreak bere nortasuna babestu behar duela errepresaliak saihesteko.
Izen faltsu bat erabiliz eta lastozko eta larruzko kapela baten atzean ezkutatuz, fulani tribuko gizonek jantzi ohi dutena, eta bere aurpegia oihal beltz baten atzean estaliz, abeslaria agertokietara igotzen da, bere musikarekin emakume bat kundea hain ondo abesten eta jotzen ikusteaz harriturik dagoen publikoa dantzan jartzeko.
Kontzertu bakoitzean bi gaztek laguntzen diote, batek djembea jotzen du tradizioa irudikatzeko, perkusio bezala balio duen kalabaza handi bat eta modernitatea irudikatzeko, besteak piano elektrikoa jotzen du. Instrumentu konbinazio honek argi erakusten du neska gazte honen izpiritua, bere herria modernitatera zabaltzeko prest dagoena, emakumeen aurrerapenarekin, bere sustraiak ahaztu gabe..

## Erreferentziak

* ↑ (Gaztelaniaz) «Kalam Kunde: desafiar el régimen de Burkina Faso con música» Fahrenheit Magazine 2020-11-16 (Noiz kontsultatua: 2021-01-03).
* ↑ (Ingelesez) Mayhill.J.Fowler. «The Burkinabe singer-songwriter who dared to play the forbidden instrument» OffTheBUS (Noiz kontsultatua: 2021-01-07).
* ↑ (Gaztelaniaz) García, Ana López. (2020-10-12). «La cantautora burkinesa que osó tocar el instrumento prohibido» EL PAÍS (Noiz kontsultatua: 2021-01-03).

## Kanpo estekak

* Kalan Kunde YouTuben 2018
* Datuak: Q104715156
# Kalamazoo (Michigan)

Kalamazoo Michigango hiri bat da. Kalamazoo konderrian kokatua dago, eta bertako hiriburua da. Azken zentsuaren arabera 73.598 biztanle ditu. Kalamazoo-Portage eremu metropolitarreko hiririk handiena da. Metropoli eremuak 335.340 biztanle zituen 2015ean. Chicagotik eta Detroitetik distantzia berberera dago, 230 kilometro inguru.
Kalamazoo ezaguna da bere erosketa eremuarengatik, Kalamazoo Mall izenekoa. Ameriketako Estatu Batuetan ireki zen oinezkoentzako lehenengo merkatal-gunea izan zen, 1959an. Hala ere, 1999an lau sekziotik bi trafikora ireki ziren berriro ere. Western Michigan University unibertsitate publikoa eta Kalamazoo College arte liberalen unibertsitate pribatua hirian daude.

## Erreferentziak

* ↑ (Ingelesez) Bureau, US Census. «Census.gov» Census.gov (Noiz kontsultatua: 2023-07-11).

## Ikus, gainera

* Kalamazoo konderria

## Kanpo estekak

* Datuak: Q167155
* Multimedia: Kalamazoo, Michigan / Q167155
# Jose Egileor

Jose Egileor Beldarrain (Donostia, Gipuzkoa, 1890 – ib., 1966ko abenduaren 2a) Euskal Herriko antzezlaria izan zen. Gregorio Beorlegirekin batera aritu zen askotan.

## Biografia

Donostiako Euskal Deklamazio Akademiarekin (Academia de la Declamación Vasca) batera antzerti-lan askotan hartu zuen parte.

## Erreferentziak

* ↑ Auñamendi Eusko Entziklopedia. José Eguileor Beldarrain. .
* ↑ Lur entziklopedietatik hartua.
* Datuak: Q12260606
# Jose Eizagirre

Jose Eizagirre bi pertsona izan daitezke:
# Jose Borboi-Parmakoa

Jose Borboi-Parmakoa (italieraz: Giuseppe di Borbone-Parma; Biarritz, 1875eko ekainaren 30a – Parma, 1950eko urtarrilaren 7a), Parmako dukegaia izan zen.
* Datuak: Q546082
* Multimedia: Prince Joseph, Hereditary Duke of Parma / Q546082
# Jose Domingo Ugartetxea

Aita Jose Domingo Ugartetxea Urkieta (jaiotzez, Franzisko Maria ; Markina-Xemein, 1888ko irailaren 23a - ib., 1980ko uztailaren 18a) musikari eta erlijioso bizkaitarra izan zen.
Gaztetatik musika ikasten ibili zen. Besteak beste Markinako Mesedeetako mojen elizan meza-mutil ibili zen, baita Xemeingo elizako koroan ere.
1905ean karmeldaren komentuan sartu zen profesa eginez, eta Aita Jose Domingo Santa Teresarena izena hartu zuen. Karmeldarren artean lan handia egin zuen eliz musika Erromatik zetozen arau eta eredu berrietara egokitzen. Gehienbat koroko musika berriztatzea izan zen bere zeregin aipagarriena. Karmeldarren musika berriztatzean ez ezik, elizaren musika Euskal Herrian berriztatzeko lan egin zuen, bereziki Gasteizko elizbarrutiko musika batzordean sartu zenean.
Musika pieza berriak sortzen hasi zen gaztetatik. 1904an, Avilako Teresaren jaiotzako laugarren mendeurrenean, "Oh, Teresa, los vascos te aclaman..." ereserkia konposatu zuen Avila eta Salamancara zihoazen erromesentzat. Bizitzako hainbat egoerei doinuak jarri zizkien, hala nola, etxeko eta senideen heriotzei, karmeldarren historiako gertakari garrantzitsuei...
Gasteizen zela, kantu gregoriarreko lanak egin zituen, Euskal Herrian eta Espainian gai horretan zegoen hutsunea betetzeko. Sasoi hartako da bere lehenengo Gabon meza edo Missa Pastoralis, Euskal Herrian oihartzun zabala izan zuena.
Simon Bolivar Amerikako askatzaileari beste apaiz batzuek eginiko ereserkiari musika jarri zion. Geroago, musika horri ingelesezko berbak ezarrita Amerika osoan hedatu zen.
1930-1936 bitartean Iruñako karmeldarren buru izan zen eta horren ondoren Larreako komentura aldatu zuten. Espainiako Gerra Zibileko urteak bertan igaro behar izan zituen. Gerra ostean espetxerik espetxe ibili behar izan zen, abertzalea zela leporatuta. Espetxe aldia amaituta, Euskal Herritik kanpo egon behar izan zen, harik eta 1942rako Begoñara itzultzeko baimena eman zioten arte. 1967an Markinako karmeldarren komentura itzuli zen. Bertan egon zen 1980an hil zen arte.
Bere lanen artean aipa daitezke organoz eta harizko instrumentuz jotzeko Stabat Mater, biolin eta pianorako Suite Vasca, 1966an argitaratutako Eliz abestiak eta 1975eko Jainko Erriarentzat Meza Berria eta Agate deunaren abesti txorta, besteak beste. Horrez gain, musika herrikoia ere egin zuen euskaraz; aipagarriena Markinako kalejira (Goazen, bai, markinar danok...) izango litzateke.
# Jose Berruezo Ramírez

José Berruezo Ramírez (Tafalla, Nafarroa, 1912ko abuztuaren 27a - Iruñea, Nafarroa, 1989ko otsailaren 4a) gaztelaniazko idazlea izan zen. Zaragozan Filosofia eta Letrak ikasketak egin ondoren Donostiara jo zuen, eta El Pueblo Vasco, El Diario Vasco, Círculo Cultural eta Ateneo Guipuzcoano erakunde eta egunkarietan egin zuen lan. Gipuzkoako Foru Aldundiko artxibozain eta Historiako irakaslea izan zen.
Berruezorenak dira, besteak beste, San Sebastián. Itinerario pintoresco a través de la historia (1948), La España del rey Amadeo (1943), Viajeros románticos en San Sebastián (1951), Historia del Archivo General de Guipuzcoa (1953) eta El Palacio Real de Tafalla (1954) lanak. 1944 eta 1945. urteetan Donostian argitaratzen zen El Porvenir aldizkariaren zuzendari izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9013708
# Jose Eizagirre Aiestaran

Jose Eizagirre Aiestaran (Tolosa, Gipuzkoa, 1881eko otsailaren 4a - Donibane Lohizune, Lapurdi, 1949ko urtarrilaren 23a), Joseba Eizagirre izenaz ezaguna, euskal idazle eta politikaria izan zen.

## Bizitza

Zuzenbide-ikasketak Oñatin zein Madrilen egin zituen. EAJren militantea izanik, alderdi barruan askotariko karguak bete zituen, besteak beste, diputatu aritu zen 1918an eta II. Errepublikaren lehenengo legealdian, 1931n, Espainiako Madrilgo Parlamentuan.
1937an, Gerra Zibilean, Euzkadiko Epaitegi Militar Goreneko lehendakaria izan zen. Urte berean Alicanteko Entzutegiko magistratu izendatu zuten eta 1939an, gerra galdu eta gero, deserriratu egin zen, Lapurdira ihes egin zuen, bertan kultura arloan nahiko aktiboa izanez: Euskaltzaleen Biltzarrean eta Gernika Institutuan hartu zuen parte.
1946an Nazioarteko Zuzenbide Kongresuan euskaldunen boza izan zen eta 1947an, Bruselan, "Las garantías prácticas de los derechos del hombre en el plano nacional e internacional" txostena aurkeztu zuen, Legegizon Demokratikoen Nazioarteko Elkartearen kongresuan.

## Obra

Literatura arloan, euskal hedabide batzuetan kolaboratu zuen, esaterako Euzkadi eta Euskal-Esnalea aldizkarietan. Gure Herria, Euskalerriaren alde, Yakintza eta Gernika aldizkarietan ere idatzi zuen.
Antzerki-munduarekin oso interesatuta zegoen- eta operarako libreto bat idatzi zuen, Basotarrak (1913).
1948. urtean erbestean argitaratu zen bigarren euskal nobela argitaratu zuen Buenos Airesko Ekin argitaletxean, Ekaitzpean; liburu horretan, gerraren hasiera kontatzen du euskal baserritar baten ikuspuntutik. Haren estiloa kostunbrismoz eta Txomin Agirreren eraginaz kutsatuta baldin badago ere, berrikuntza batzuk erakusten ditu; esaterako, errealitate gordina azaltzeko gogo xumea edota pertsonaien manikeismoa gainditzeko asmoa. Modu batez nobelagintza modernoaren lehenengo ezaugarriak ikus daitezke nobela horretan.
Eusko Ikaskuntzako kide izan zen, eta hitzaldi asko eman zituen han eta hemen euskarari eta euskal literaturari buruz.

## Lanak
### Nobela

* Ekaitzpean. Ipuin berri (1948, Ekin)

### Antzerki

* Basotarrak (1913, Euzkadi)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 4 5 «Eizagirre Aiestaran, Jose» www.euskara.euskadi.eus (Noiz kontsultatua: 2019-06-04).
* 1 2 «Eizagirre Aiestaran, Jose - Harluxet Hiztegi Entziklopedikoa» www1.euskadi.net (Noiz kontsultatua: 2019-06-04).
* 1 2 «Eizagirre, Joseba - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-06-04).
* ↑ «literaturaren zubitegia - Aurkibide alfabetikoa» zubitegia.armiarma.eus (Noiz kontsultatua: 2019-06-04).

## Kanpo-loturak

* Jose Eizagirre literaturaren zubitegian
* Datuak: Q5946212
# Jose Bergara

Jose Bergara Etxeberria (Almandoz, 1908ko ekainaren 18a - Serinyà, 1936ko irailaren 29a) nafar fraidea izan zen, Bihotz Santuaren Misiolarien kongregazioko kidea, Espainiako Gerra Zibilean erail zutena. 2017ko maiatzaren 6an dohatsu aitortu zuten Gironako Santa Maria katedralean. Jaieguna azaroaren 6an ospatzen da.

## Erreferentziak

* ↑ Beato José Vergara Echeverria, iglesianavarra.org
* ↑ L.M.S., Un beato de Almandoz, asesinado en 1936, noticiasdenavarra.com
* Datuak: Q40921891
# Jose Egino

Jose Egino Treku (Azkoitia, Gipuzkoa, 1880ko urriaren 16a - Santander, Espainia, 1961eko maiatzaren 6a) gipuzkoar apezpikua izan zen.

## Biografia

Santanderko apezpiku izan zen. Euskal idazle eta euskararen sustatzaile izan zen eta Koru´ko Andre Maria´ren Irakaskintza eskola eta Eusko-Esnalea elkartea sortzeko lanetan parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260608
# Juanjo Iragi

Juan Jose Iragi Ansorena (Iruñea, Nafarroa, 1950) euskal herritar filologo, hizkuntzalari eta irakaslea da.

## Bizitza

Nafarroako Unibertsitatean lizentziaduna. 1977. urtean teologian lizentziatu zen, "Gregorio VII: su ideario político-religioso" tesiarekin. Ondoren euskal filologian lizentziatu zen. Euskal ikastun eta irakasle gisa jardun izan du geroztik.
Horrez gain, Eusko Ikaskuntzak eta Euskal Herriko Unibertsitateak (EHU) elkarlanean eskaintzen duten Hizkuntza Plangintza Graduondokoa, euskararen normalizazioari eta hizkuntza-plangintzari buruzko graduondokoa, ere egin izan zuen 2002an.

## Ikerlan eta argitalpenak

* Iragi Ansorena, Juan Jose, Euskera gobernuko ikastoletan, Karmel, 1975-4, 65-66.
* Iragi Ansorena, Juan Jose, Euskera, noiz arte Naparroan?, Karmel, 1974-4, 46-48.
* Iragi Ansorena, Juan Jose, Iruñako Apezpikutegiak euskerari buruz pastoralgintza aldetik, Karmel, 1975-2, 58-65.
* Iragi Ansorena, Juan Jose, Euskera, politika?, Karmel, 1974-3, 38-40.
* Iragi Ansorena, Juan Jose, Erlijioa pelotarien artean, Karmel, 1974-2, 46-48.
* Iragi Ansorena, Juan Jose, Euskal lurraldetan galdezka: Naparroa, 1974-2, 46-48; 1974-3, 38-40; 1974-4, 46-48; 1975-2, 58-65.
* Iragi Ansorena, Juan Jose, Gregorio VII: su ideario político-religioso, Iruñea, 1977.
* Iragi Ansorena, Juan Jose, Azkuenaga Egia, Aitor, Ertzainetxeetan euskara zerbitzu hizkuntza izateko oinarriak ezarriko dituen plana. Gernikako ertzainetxearen adibidea. HIZNET. 2002.
* Iragi Ansorena, Juan Jose, Polo Roca, Andoni, Erresidentzien grebaren zuzenbide-azterketa, Zuzenbidea Ikasten, 10(2), 2018.

## Erreferentziak

* 1 2 Iragui Ansorena, Juan José. (1977). «Gregorio VII : : su ideario político-religioso» catalogo.abie.es (Noiz kontsultatua: 2024-08-25).
* ↑ «AKORDIOA, Epaimahai Kalifikatzailearena, Epaimahai hori Ertzaintzaren Hizkuntza Eskakizuna egiaztatzearren egin beharko diren azterketak ebaluatzeko arduraduna da. Deialdia, hain zuzen, 1999ko uztailaren 30eko Ebazpenez egin zen (irailaren 7ko EHAA, 171. zk.)» www.euskadi.eus (Noiz kontsultatua: 2024-09-11).
* ↑ «AKORDIOA, Epaimahai Kalifikatzailearena, Ertzaintzaren Hizkuntza-Eskakizuna egiaztatzeko probak ebaluatzeaz arduratzen dena. Deialdia, hain zuzen, 2001eko martxoaren 5eko Ebazpenaren bitartez egin zen (martxoaren 22ko EHAA, 57. zk.).» www.euskadi.eus (Noiz kontsultatua: 2024-09-11).
* ↑ «Hiznet, Hizkuntza Plangintza Graduondokoa - Gizarte eta Komunikazio Zientzien Fakultatea - UPV/EHU» Gizarte eta Komunikazio Zientzien Fakultatea (Noiz kontsultatua: 2024-09-11).
* 1 2 Iragi Ansorena, Juanjo, Azkuenaga Egia, Aitor. (2002). “Ertzainetxeetan euskara zerbitzu hizkuntza izateko oinarriak ezarriko dituen plana. Gernikako ertzainetxearen adibidea”. .
* ↑ Rodriguez, Txerra. (2013-10-24). «Hiznet 3: lan munduko ikerketak» Garaigoikoa (Noiz kontsultatua: 2024-08-24).
* ↑ Iragi Ansorena, Juanjo; Polo Roca, Andoni. (2018). «Erresidentzien grebaren zuzenbide-azterketa» Zuzenbidea Ikasten 10.

## Kanpo estekak

* Datuak: Q129688158
# Juanjo Mendioroz

Juanjo Mendioroz (Donostia, Gipuzkoa, 1946) gastronomoa eta publizista da. Radio San Sebastián (SER) irratian gastronomiaren inguruko saio bat zuzendu eta aurkezten du. Hamar urtean 1.500 elkarrizketa egin dizkie hainbat sukaldari eta gastronomori. 1997an Los 40 grandes Maestros de Nuestra Cocina izeneko liburua kaleratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261089
# Juanjo Olasagarre

Juanjo Olasagarre Mendinueta (Arbizu, Nafarroa, 1963ko martxoaren 9a - ) euskal idazlea da.
Halaber, "Volgako Batelariak" blog literarioaren partaidea da.

## Lanak
### Nobela

* Ezinezko maletak (2004, Susa)
* T (2008, Alberdania)
* Poz aldrebesa (2017, Susa)

### Poesia

* Gaupasak (1991, Susa)
* Bizi puskak (1996, Susa)
* Puskak biziz (2000, EEF - Susa)
* XX. mendeko poesia kaierak - Juanjo Olasagarre (2002, Susa)
* Bideko antza: euskal poema modernoen antologia (1951-2019 (2020, Alai)

### Itzulpena

* Poemak; W.H. Auden (1994, Susa)

### Antzerkia

* Hegazti errariak (1996, Euskaltzaindia-BBK) Toribio Altzaga Saria

### Kronika

* Mandelaren Afrika (1998, Susa)

## Erreferentziak

* ↑ Iturbe, Jacinto. (2017). «Juanjo Olasagarre: Poz aldrebesa, Susa, 2017» Erlea (11) ISSN 1889-7576..

## Kanpo loturak

* Juanjo Olasagarre literaturaren zubitegian
* Volgako Batelariak
* Liburuak Alberdanian
* Datuak: Q11043498